Versindaba » Blog Archive Louis Esterhuizen. Is die digkuns gestorwe? : Versindaba
Thursday, February 7th, 2013 | Binneblik, Louis Esterhuizen.
8 Kommentare op "Louis Esterhuizen. Is die digkuns gestorwe?"
February 7th, 2013 at 09:28
Louis, Alexandra het 'n resultaat aangeteken uit haar Petri-bakkie wat 'n bietjie onwetenskaplik is, dink ek 🙂
Sy maak 'n uitspraak wat blykbaar gebaseer is op een gedig uit een land se letterkunde wat geskryf is vir een geleentheid. Die universum waaruit sy put is taamlik klein, vergeleke by die hele omvang van planeet nommer drie se digkuns.
Die digkuns is so lewendig in Suid-Afrika, byvoorbeeld, dat selfs mense wat nie kan dig nie, vervaard voortdig en dit elke dag publiseer 😉
Eina. Selfs ek skrik vir hierdie woeste stelling, maar nou's dit geskryf en ek kan dit nie uitwis nie. Dalk verwys ek na myself … 🙁
Nietemin, ek verwys lesers graag na wat Philip Mercator skryf oor Obama se inhuldiging. Met toestemminbg van die digter:
shapes of English,
Spanish and snippets from Europe.
The Eagle lifts its wings;
red in beak and nail;
of your nest,
February 8th, 2013 at 01:20
1. Dit is juis omdat dit onmodieus is, uit pas met die tyd, dat die digkuns belangrik bly en selfs op 'n element van radikaliteit kan aanspraak maak.
2. 'Vals bewussyn': die kolonisering van die (voorwaardes vir en middele tot) bewus-syn deur die taal van die bemarker, die taal van die sielkundige, die taal van die 'kommunikasiekundige'…
3. As die digkuns (ver)vreemd op die oor val, irrelevant blyk te wees, onderstreep dit gewoon ons vervreemding in en van taal; die 'instrumentalistiese' verhouding met taal wat (ekonomiese) oorlewing nodig maak / wat die nasionalistiese verstarring van identiteit nodig maak — dieselfde vervreemding wat ons verhouding met ons kreatiwiteit, liggaamlikheid, die natuur, ens. kenmerk.
4. Gedigmaak neem ons terug na daardie pre-kognitiewe klankreflekse wat die oorsprong van die self deur die ander is. (Oftewel: Gedigmaak is kinderspelletjies.)
5. Ons is politieke diere, nie omdat ons kommunikeer nie, maar omdat ons nie kommunikeer nie. (Taal is die politiek se onmoontlikheidsvoorwaarde.)
6. 'n Gedig is 'n herinneringsplek vir die oortolligheid van kommunikasie (oftewel: van kommunikasie se oortol.)
7. 'n Gedig is 'n speelgoedgeweer.
8. Gedigmaak is taalpolitiek.
9. Kakpraat is nie 'n siekte nie. (Oftewel: Dood is al leenwoord.)
February 8th, 2013 at 03:27
sjuut! my vrou dink deesdae sy slaap saam met 'n digter. julle gaan al my pret bederf
Dis ook nie eers meer veilig om wakker te word smôrens nie. Kyk nou net die gedugte stellings waarmee ons op leë mae gekonfronteer word. (Veral die 10de punt gryp my voor die bors.) Miskien moes Desmond maar either nie Katalonië toe gegaan het – die plek doen sulke dinge aan mens.
Maar dankie, Desmond. Hier is baie kougoed. (En nou terug na Neruda – waar die lat vir jou in pekel gele word). (Ugge-um nogal.)
February 8th, 2013 at 11:19
Ek is so beïndruk met Desmond se uiteensetting van poësie dat ek dink ek moet voortaan as Doktor aanspreek. Dit is veral punt 7 wat weer vir dieptes van betekenis bevat wat die gemoed laat duisel.
Maar, terug na die mundane – jy sien wat Breyten van jou sê, doktor Desmond, oor jou insette tot Neruda vertalings? Aksie, asseblief!
February 8th, 2013 at 21:06
Menere, jammer dat ek net warhede spreek! As mens laatnag na 'n gerinkink hotel toe kom moet jy liewer nie kommintaartjies op Versindaba lewer nie. Dit ly net tot misverstande… Dink nou net, De Waal "Dr" my en ek reageer met 'n dronkerige, skunnige "Hallo Nursj…" Gepraat van 'n lat vir jou eie gat pluk!
(Ek vermoed Gaudi het die Sagrada Familia na so 'n gerinkink ontwerp. Nou staan die hordes toeriste gedienstig en maak of hulle hou van wat hulle sien! Nee, 'n mens moet soms vroegtydig kortgevat word. Laat ek dus maar liewer my hande van julle se Nerudas afhou!)
February 10th, 2013 at 10:56
Rapport het vandag 'n interessante artikel oor "broud-digters". http://www.rapport.co.za/Weekliks/Nuus/So-jy-dink-jy-is-n-digter-20130209
February 11th, 2013 at 14:19
Meneer Venter, jy is reg wanneer jy dit 'n "interessante" artikel noem. Die ondertone in die artikel is amusant (veral wanneer mens die "geskiedenis" tussen al die name wat genoem word in ag neem) en Johann de Lange maak ook 'n geldige opmerking tov die "bitter pil". In die verlede sou ek luidkeels hierdie FB groepe gesteun het, maar intussen het ek "bekeerd" geraak, dus steun ek nou die "digters en toekomstige digters" wat hulle in daardie groepe bevind. Ek glo die onderskeid behoort getref te word. Daar is werklik digters daar, maar in teenstelling met die "ongeveer 50" waarvan die artikel melding maak, sou ek glo dat dit minder is. Tog sou ek waag en behoort daar kennis geneem te word dat die "lees-publiek" nie FB-lesers is nie, maar digkuns lesers. Daar is diegene wat werklik hoë standaarde verwag en ek glo hulle is ook gepubliseerde digters se lesers. Soos ek, koop ons almal bundels. Laat ons die onderskeid tref asseblief.